ლიანკა გრიუ

ლიანკა გეორგიევნა გრიუ (მოლდ. Leanca Grâu; რუს. Ля́нка Гео́ргиевна Гры́у; 18 წლამდე — ლიანა გეორგიევნა ილნიცკაია; დ. 22 ნოემბერი 1987, მოსკოვი, რუსეთი) — რუსი თეატრისა და კინოს მსახიობი. ლიანკა გრიუ დაიბადა 1987 წლის 22 ნოემბერს მოსკოვში. მამა - გეორგე გრიუ მოლდოველი მსახიობია, დედა - სტელა ვლადიმიროვნა ილნიცკაია. გრიუს მშობლები ერთმანეთს გაშორდნენ, როდესაც ის ჯერ ბავშვი იყო და იმის მერე მამამის აღარ ჰქონდა კავშირი ოჯახთან. პირველად ფილმში გამოჩნდა ოთხი წლის ასაკში. იმ მომენტისთვის დედამისი ამთავრებდა თეატრალურ უნივერსიტეტს და ოთხი წლის ლიანკასთან ერთად ცხოვრობდა საერთო საცხოვრებელში. ამ დროს ინსტიტუტის კულუარებში ლინკა შენიშნეს და შესთავაზეს ითამაშოს ერთ-ერთი რეჟისორის მოკლემეტრაჟიან ფიმში "მარტო", რომელიც რეი ბრედბერის ნაწარმოების მიხედვით გადაიღეს. ფილმმა დიდი რაოდენობით პრიზები მიიღო ევროპაში, ისევე როგორც მცირე ახალგაზრდა ფესტივალებზეც. იმ დროიდან ლიანკას იწვევდნენ ტელევიზიებში, როგორც საბავშვო გადაცემა „Тик-так“ წამყვანად (ოსტანკინოს არხი, 1992-1995), შემდეგ ამას მოჰყვა ფოტოსესიები (1995-1997, ბავშვთა ტანსაცმლის „Вертекс“ სახე), და ამის შემდეგ უკვე ფილმები. მისი პირველი დიდი როლი შეიძლება ჩაითვალოს ბეკის როლი ფილმში "Маленькая принцесса" (1997, პატარა პრინცესა), რომელიც გადაიღო ვლადიმერ გრამატიკოვმა. ამ როლისთვის ლიანკამ მოსკოვის კინოფესტივალზე საუკეთესო მეორეხარისხოვანი მსახიობის ჯილდო მიიღო. 2000 წელს ლიანკა მონაწილეობა მიიღო ოლეგ პოგოდინის ფილმში „Триумф: Дневник Рыжего“. ფილმის თავისებურება იყო, რომ პატარა ბავშვებს უნდა ეთამაშად უფროსების როლი. მეორეხარისხოვანი მსახიობი ლიანკა გრიუ 13 წლის ასაკში უკვე თამაშობდა უფროსების როლს. მაგრამ ფილმი პროკატში არ გამოსულა. გრიუ ახალგაზრდობაში მოიხმარდა ნარკოტიკებს, ასევე სცადა თვითმკვლელობაც. 18 წლის ასაკში ჩააბარა თეატრალურ ინსტიტუტში და ამ პერიოდში შეცვალა გვარი ილნისკიდან გრიუზე. ფაკულტეტზე პირველივე ცდიდან ჩააბარა. სწავლისგან თავისუფალ დროს დაკავებული იყო ბალეტით და ფერწერით, ასევე მუშაობდა სხვადასხვა თეატრებში. პოპულარობის პიკს გრიუ მიაღწია 2009 წელს, როდესაც გამოდის ორი ახალი ფილმი, სადაც გრიუ ასრულებს მთავარ როლს: „მუშკეტერების დაბრუნება ან კარდინა მაზარინის საგანძური“, სადაც დარტანიანის ქალიშვილის როლი შეასრულა და სერიალი „Барвиха“. დარტანიანის ქალიშვილის როლისთვის გრიუს მოუწია ორი თვე ფარიკაობით დაკავებული იყო. ლიანკას მამა - მსახიობი გეორგე გრიუ რამდენიმე წელი ცხოვრობდა კიშინიოვის უსახლკაროთა თავშესაფარში. ლიანკა და მისი სხვა ნათესავები არ ეკონტაქტებიან მას. დედა - სტელა ილნიცკაია ასევე მსახიობია. გრიუს ასევე ჰყავს მსახიობი და - ვერონიკა. 2010 წელს ლიანკა გრიუ ცოლად გაყვა რეჟისორ და კომპოზიტორ მიხაილ ვაინბერგს, რომლებიც ერთად ითამაშეს მთავარი როლი სერიალ „შენ გეძებ“ (Ищу тебя). 2011 წლის 20 თებერვალს წყვილს შეეძენათ შვილი მაქსიმი. ლიანკა გრიუ Twitter-ზე ლიანკა გრიუ Facebook-ზე ლიანკა გრიუ Instagram-ზე ↑ Лянка Грыу на сайте Peoples.ru ↑ Ar fi avut o alta soarta ↑ Лянка Грыу: «Зиму продержусь». Даже если лето[მკვდარი ბმული] // Известия ТВ ↑ Лянка Грыу. Льдинка в сердце — 7 дней ↑ Лянка Грыу. Льдинка в сердце — 7 дней ↑ Лянка Грыу — Знаменитости — Maximonline ↑ Gheorghe Grau a ajuns la un azil, dupa ce a baut bere cu primarul! Despre ce au discutat cei doi ↑ Gheorghe Grâu — tatăl lui Leanca Grâu / Георге Грыу — отец Лянки Грыу — YouTube ↑ Свадьба Лянки Грыу и Михаила Вайнберга: фотоотчёт ↑ Лянка Грыу показала своего новорождённого малыша (ФОТО)